

Latvijas Republika

Izglītības un zinātnes ministrija

 **KANDAVAS LAUKSAIMNIECĪBAS TEHNIKUMS**

Reģ. Nr. 90000032081

Valteru iela 6, Kandava, Kandavas, LV -3120,

tālr./fakss 63122502, e- pasts info@kandavastehnikums.lv

**Reflektantu uzņemšanas konkursa**

**KĀRTĪBA**

**2017./2018. mācību gadam**

Kandavā

Izskatīts Pedagoģiskās padomes sēdē

2017. gada 27.februārī

 Kārtība izstrādāta pamatojoties uz LR Izglītības un zinātnes ministrijas 20.06.2012. iekšējiem noteikumiem Nr. 12 „Kārtība, kādā personas uzņem profesionālās pamatizglītības, arodizglītības un profesionālās vidējās izglītības programmās IZM padotībā esošajās valsts profesionālās izglītības iestādēs ”.

 „Kandavas Lauksaimniecības tehnikumā” persona tiek uzņemta pēc vispārējās pamatizglītības, profesionālās pamatizglītības vai arodizglītības ieguves. Uzņemšanu veic ar direktora rīkojumu apstiprināta Uzņemšanas komisija. Reflektants

Uzņemšanas komisijai iesniedz šādus dokumentus:

* 1. Iesniegumu „Kandavas Lauksaimniecības tehnikums” direktorei par izglītības programmu un iegūstamo kvalifikāciju;
	2. Izglītības apliecinošu dokumentu kopijas, uzrādot oriģinālu;
	3. Medicīnisko izziņu (izrakstu no stacionārā pacienta ambulatora pacienta medicīnas kartes (veidlapa Nr. 027/u) ar norādi par atļauju apgūt konkrēto profesiju);
	4. Četras fotogrāfijas (3x4cm).

 Iesniedzot dokumentus, jāuzrāda pase vai dzimšanas apliecība. Dokumentu pieņemšana „Kandavas Lauksaimniecības tehnikumā” notiek no 2017.gada 15. jūnija līdz 2017.gada 15.augustam. Reflektantu uzņemšana notiek konkursa kārtībā, ņemot vērā vidējo atzīmi visos mācību priekšmetos, kas norādīti izglītības dokumentā. Ja reflektants kādā no pamatizglītības programmas mācību priekšmetiem ieguvis vērtējumu zemāku par 4 ballēm, viņš tiek atvirzīts zem sekmīgajiem reflektantiem. Bez konkursa tiek uzņemti bāreņi un bez vecāku gādības palikušie bērni, ja vērtējums nav zemāks par 4 ballēm.

 Uzņemšana notiek 2017. gada 16. augustā, ņemot vērā konkursa un pārrunu rezultātus ar reflektantiem, kuri ir ieradušies uz Uzņemšanas komisiju. Uzņemšanas komisija paziņo reflektantam par lēmumu, izsniedzot paziņojumu par uzņemšanu un norādot laiku, kad jāierodas tehnikumā.

Izglītības programmu īstenošanu klātienes formā profesionālās izglītības iestāde sāk 1. septembrī.

Direktore D.Rozentāle